Title: DA NATUREZA Á HORTA. A INTERVENCIÓN DO SER HUMANO
Course: Imos facer unha horta!

OBSERVA A NATUREZA

Despois de aprender tantas cousas sobre os ciclos é o momento de observar a natureza.

Nun bosque, nun xardín, nunha praia, na beira dun rio... verás todos estes ciclos acontecendo ante ti.

Na seguinte presentación podes ver un exemplo.

BOSQUE DE CADUCIFOLIOS

Despois de ter observado estas imaxes

¿poderías dicir se nesta paisaxe natural hai intervención do ser humano?

Escrebe a túa resposta en minúsculas.

- si
Feedback: ¡EFECTIVAMENTE!
- non
Feedback: ¡FALLACHES! VOLVE A BOTARLLE UN VISTAZO.

EXPLICA A TÚA RESPOSTA

Explica cal é a intervención do ser humano na paisaxe anterior.
¿Como sería se non houbera tal intervención?

O NACEMENTO DA AGRICULTURA

Actualmente o ser humano fai intervencións que teñen un gran impacto na natureza. Pero non sempre foi así.

Houbo un tempo no que os seres humanos estaban totalmente integrados na natureza e nos seus ciclos, eran unha peza máis.

Como organismos consumidores tomaban a materia orgánica e as sales minerais das plantas de dous xeitos:
- Directamente: consumindo plantas do medio salvaxe no que vivían (recolección).
- Indirectamente: consumindo animais (caza).

Ademais aportaban ao medio CO_2 e materia orgánica morta (cos seus excrementos e os seus restos mortais).

Eran nómades, é dicir, igual que outros animais movíanse dun lugar a outro buscando alimento, colectando plantas salvaxes e cazando.

Máis chegou un momento no que o ser humano se apousentou nalgúns lugares do planeta, fíxose sedentario.

Pénsase que o motivo deste paso foi unha melloría do clima que provocou un aumento dos alimentos dispoñibles en estado salvaxe. Loxicamente era preferible permanecer no mesmo lugar para mellorar as condicións de vida.

Ainda que as tribus se estableceron en poboados estables, pénsase que inicialmente continuaron dependendo da recolección e da caza.

Tiveron que pasar algúns séculos para que a agricultura se desenvolvera.

Probablemente fixeron falta moitas casualidades, observación e experimentación para que o ser humano desenvolvera as técnicas da agricultura.

NÓMADES E SEDENTARIOS

Os grupos humanos nómades e os sedentarios teñen importantes diferencias entre si.

A continuación tes unha serie de características. Sinala cales corresponden a un grupo nómade e cales a un grupo sedentario.

Se tes algunha dúbida terás que facer un pouco de investigación.

- ¡MOI BEN! ¡SEGUE ADIANTE!
- ¡FALLACHES! VAS TER QUE INVESTIGAR UN POUCO MÁIS
- TEN CASAS BEN ESTABLES, DE MADEIRAS OU PEDRA.
Feedback: SEDENTARIO
- CANDO SE ESGOTAN OS VEXETAIS COMESTIBLES NA ZONA CAMBIA O SEU POBOADO.
Feedback: NÓMADE
- TEN POUCAS PERTENZAS E DE POUCO PESO.
Feedback: NÓMADE
- DESENVOLVERON A ALFARERÍA.
Feedback: SEDENTARIO
- DESENVOLVERON A AGRICULTURA.
Feedback: SEDENTARIO
- TEÑEN CASAS LIXEIRAS, FÁCILES DE CONSTRUÍR.
Feedback: NÓMADE
- SO PODE VIVIR DA CAZA E A RECOLECCIÓN.
Feedback: NÓMADE

A INTERVENCIÓN DO SER HUMANO

Actualmente hai moi poucas comunidades humanas que vivan totalmente integradas na natureza vivindo da caza e da recolección.

A maioría das sociedades inflúen en maior ou menor medida na natureza a través das súas actividades.

Ás veces estas actividades son agresivas e irrespetuosas.

Na agricultura é inevitable influír nos ciclos da materia.

Observa a seguinte presentación do ciclo da materia nunha horta antes da intervención do ser humano.

Como podes ver as nosas plantas servirían de alimento ós animais hervíboros e ós descompoñedores.

¡Perfecto! Así o ciclo non se rompe pero... ¿Que comemos nós?

O SER HUMANO E OS CICLOS DA NATUREZA

Inevitablemente, se queremos comer os nosos vexetais temos que romper o ciclo.

Temos que apartar ós animais hervíboros que compiten con nós polo alimento, e temos que retirar as plantas para comelas.

¿Que queda para os descompoñedores?

O PAPEL DOS DESCOMPOÑEDORES

¿É posible manter o ciclo da materia se os descompoñedores non teñen alimento?

Escrebe si ou non.

- non
Feedback: ¡EFECTIVAMENTE! A RECICLAXE DA MATERIA ORGÁNICA MORTA É ESENCIAL PARA QUE AS SALES MINERAIS VOLVAN Ó SOLO E POIDAN SER TOMADAS POLAS PLANTAS A TRAVÉS DAS RAÍCES.
- si
Feedback: ¡FALLACHES! TES QUE DAR UN REPASO!

O PAPEL DA AGRICULTURA

Despois de esgotar as sales minerais da terra, como non hai materia orgánica para reciclar, e os organismos descompoñedores morreron ou marcharon a outras terras...

¡As nosas plantas non teñen que comer!

Ante esta situación temos que facer algo!

O ser humano atopou distintas posibilidades.

Unha delas era ir buscando novas terras ou abrir claros nos bosques para facer novos cultivos. Isto non causou problemas cando a humanidade non era moi grande. Mais co paso dos séculos e o gran aumento da poboación no mundo isto causou un impacto nalgunhas zonas do mundo.

Os terrenos que deixaban tardaban tempo en volver a recuperar a vida no solo e a restablecer o ciclo da materia.

A solución máis utilizada nos nosos tempos é botar compostos químicos na terra para que as plantas teñan alimento.

Pero esta solución non recupera a vida no solo, ó contrario, fai que cada vez sexa máis difícil.

Pero hai solucións que son moi boas para o medio ambiente. Son as que tratan de manter funcionando o ciclo da materia.

A agricultura tradicional e a agricultura ecolóxica fan isto mediante unhas técnicas de fertilización que veremos máis adiante.

O CICLO DA MATERIA

Dalle un repaso ó ciclo da materia e volve a responder.