Title: A NUTRICIÓN DAS PLANTAS
Course: Imos facer unha horta!

¿COMO COMEN AS PLANTAS?

Se queres facer un bo traballo na nosa horta tes que axudar ás plantas a crecer, e iso só o poderás facer se sabes como se alimentan.

Ese é o obxectivo deste apartado.

Para empezar tes que saber que as plantas toman o alimento do aire e do solo.

Por iso necesitan distintos órganos para alimentarse.

As follas e os tallos verdes toman o alimento do aire.           As raíces toman o alimento do solo.

Imos ver cada un deles.

TOMANDO ALIMENTO DO AIRE. A FOTOSÍNTESE

As plantas toman CO_2 do aire e mediante o proceso da fotosíntese crean materia orgánica.

A fotosíntese é como un xogo de construción, a planta toma pezas pequenas e con elas constrúe pezas máis grandes.

Estas pezas máis grandes xa son materia orgánica, e van servir para facer unha gran variedade de novas pezas, con distintas formas, tamaños e utilidades.

O papel da luz do sol

Nun xogo de construción necesitas enerxía para xuntar unhas pezas con outras. O mesmo ocorre coa fotosíntese.

Nese caso a planta toma a enerxía do sol. Así que as follas das plantas son pequenas placas solares. De feito a enerxía solar queda almacenada na materia orgánica. Cando queimamos a materia orgánica (por exemplo nunha cheminea) ¡estamos recuperando a enerxía do sol! ¿Sabías iso?

A fotosíntese realízase principalmente nas follas, aínda que tamén se da nas outras partes das plantas.

Por iso para a alimentación da planta é moi importante unha correcta exposición á luz solar e é un dos principais factores a ter en conta cando se escolle a localización da horta.

Máis adiante falaremos deste aspecto.

¿COMO SE CHAMA?

¿Como se chama a materia que se forma xuntando moitos carbonos e outras sustancias?

Escrebe en minúsculas e presta atención á ortografía!

- materia orgánica
Feedback: ¡MOI BEN! ¡SEGUE ADIANTE!

¿DE QUE ESTAMOS FEITOS OS SERES VIVOS?

Todos os seres vivos estamos feitos das mesmas substancias.

- Auga
- Sales minerais
- Materia orgánica

A auga e as sales minerais son a chamada materia inorgánica.

A materia orgánica ten un compoñente moi importante: o carbono.

Os átomos de carbono teñen algo especial: son capaces de unirse entre sí formando cadeas, redes e formas tridimensionais. Son como as pezas dun xogo de construción, pódense facer moitas cousas distintas con eles: son as chamadas moléculas orgánicas.

Imaxina que esta icona representa a un átomo de carbono.

Aquí tes uns cuantos átomos de carbono unidos para formar distintas moléculas orgánicas.

Unha cadea...

Unha rede....

Unha peza en tres dimensións...

Pero non esquezas que o carbono non é o único compoñente da materia orgánica.

Despois deste repaso xa podes volver!

TOMANDO ALIMENTO DO SOLO. A AXUDA DOS MICROORGANISMOS

A planta absorbe auga e sales minerais do solo.

Para iso ten as raíces.

Os elementos minerais no solo móvense moi pouco e moi lentamente, así que para poder ser captados polas raíces teñen que estar moi cerca delas.

Algúns poden estar a unha distancia de 5 milímetros. Outros se están máis lonxe de 1 milímetro non poden ser tomados pola planta.

Por iso a raíz da planta ten que estenderse o máximo posible.

Mais para que os elementos minerais estean dispoñibles para as raíces é moi importante a participación dos microorganismos do solo.

Eles son os que descompoñen a materia orgánica do solo para extraer estes elementos minerais e poñelos a disposición das raíces.

Son bacterias e fungos.

Hai un elemento mineral moi importante: o nitróxeno

É imprescindible para a formación das proteínas, un tipo de materia orgánica esencial para a vida.

Este elemento chega á materia orgánica á través das raíces das plantas.

Pero a maior parte do nitróxeno atópase como gas na atmosfera, así que é necesario que un determinado tipo de bacterias tomen o nitróxeno do ar e o transformen para poñelo a disposición das raíces.

Isto é algo que temos que ter en conta cando coidemos das plantas da nosa horta.

A continuación podes ver un vídeo que te mostra un tipo de microorganismo que axuda moito á nutrición das plantas. É un fungo e chámanse “micorrizas”. Como verás son uns filamentos finísimos que se estenden ó redor das raíces.

É moi importante que saibas que para unha boa nutrición da planta a través das raíces, é necesario que os nutrientes se preparen seguindo un proceso. O verás cando falemos do solo, nun apartado chamado “O aparato dixestivo das plantas”.

Agora que sabes como comen as plantas gustaríame facerche unha pregunta:

¿Por donde "comen" máis as plantas polas follas ou polas raíces?

Busca información no teu libro de texto, ou en internet, e escribe no recuadro explicando a tú resposta.